SIMAT ร่วง 9% รับ XW วันแรก “วอร์แรนต์” ฟรี สัดส่วน 4.07:1 โบรกชี้ราคาเหมาะสม 4.77 บ.
SIMAT ร่วง 9% โดย ณ เวลา 12.00 น. ราคาหุ้นอยู่ที่ระดับ 4.94 บาท ลบ 0.51 บาท รับ XW วันแรก "วอร์แรนต์" ฟรี ในอัตราส่วน 4.07:1 โบรกชี้ราคาเหมาะสม 4.77 บ.
SIMAT ร่วง 9% โดย ณ เวลา 12.00 น. ราคาหุ้นอยู่ที่ระดับ 4.94 บาท ลบ 0.51 บาท รับ XW วันแรก "วอร์แรนต์" ฟรี ในอัตราส่วน 4.07:1 โบรกชี้ราคาเหมาะสม 4.77 บ.
18 ส.ค. 2564

ผู้สื่อข่าวรายงานว่า วันนี้(18ส.ค.2564)บริษัท ไซแมท เทคโนโลยี จำกัด (มหาชน) หรือ SIMAT ณ เวลา 12.00 น. อยู่ที่ระดับ 4.94 บาท ลบ 0.51 บาท หรือ 9.36% ด้วยมูลค่าซื้อขาย 69.31 ล้านบาท

บล.ทรีนีตี้ ระบุในบทวิเคราะห์ฯว่า SIMAT วันนี้หุ้นขึ้นเครื่องหมาย XW ในอัตราส่วน 4.07 หุ้นเดิมต่อ 1 SIMAT-W5 โดยไม่มีมูลค่าและมีราคาใช้สิทธิอยู่ที่ 2 บาท จากการคำนวณจะได้ราคาหุ้นที่เหมาะสมในวันนี้อยู่ที่ 4.77 บาท ซึ่งปัจจัยดังกล่าวไม่ได้ส่งผลกระทบต่อราคาเป้าหมายที่ 7.20 บาท เนื่องจากเป็นราคาเป้าหมายที่ Fully diluted แล้ว
อย่างไรก็ดี คงคำแนะนำ “ซื้อ” ในเชิงพื้นฐาน มองการที่บริษัทคงแผนเชิงรุกเพิ่มสัดส่วนรายได้จากธุรกิจซิลค์สกรีนพริ้นติ้งที่มีอัตรากำไรสูง จะเป็นตัวช่วยหนุนกำไรของบริษัทในช่วงถัดไป